Лілея

Ліле́я, або лілія (Lilium) — род кветкавых раслін сямейства лілейных.

 Батанічнае апісанне 

Шматгадовыя травяністыя расліны. Цыбуліны з сакавітых незамкнёных лускавінак, яйцападобныя. Сцёблы прамыя, слаба галінастыя, алушаныя ці голыя. Лісце лінейнае, ланцэтнае, сядзячае, у кальчаках або чаргаванае. У некаторых відаў у пазухах лісця ўтвараюцца паветраныя цыбулінкі-бульбачкі для вегетатыўнага размнажэння. Кветкі дыяметрам 13-15 см, правільныя, белыя, жоўтыя, чырвоныя, аранжавыя, рознай формы (званочкавыя, зоркавыя, трубчастыя, лейка-, чалма- і чашападобныя), духмяныя або без паху, у гронках, зрэдку адзіночныя. Плод — каробачка.

 Арэал 

Каля 100 відаў. Пашыраны ва ўмераным і субтрапічным паясах Паўночнага паўшар’я. Уведзены ў культуру да нашай эры. Больш за 2 тыс. сартоў. На Беларусі 1 дзікарослы від — лілея кучаравая, шэраг інтрадукаваных відаў.

 Значэнне і выкарыстанне 
міні|273x273пкс|Лілея 
Дэкаратыўныя, фарбавальныя, меданосныя, харчовыя, лекавыя і эфіраносныя расліны.

Катэгорыя:Лілейныя
Катэгорыя:Жывародзячыя расліны
Катэгорыя:Расліны ў Бібліі